Diari Oficial de la Generalitat Valenciana


Sumari del DOGV 8401, del 11-10-2018 (2018/9378)

RESOLUCIÓ de 5 d'octubre de 2018, de la directora general d'Assistència Sanitària, per la qual s'adjudica una beca vacant per a la realització de pràctiques professionals en la Direcció General d'Assistència Sanitària, Servei de Gestió de les Drogodependències i altres Trastorns Addictius, després de la renúncia de la persona que ha sigut beneficiària d'aquesta, d'acord amb l'ordre establit en la borsa de reserva prioritzada constituïda per mitjà de la Resolució de 21 de setembre de 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8401

Data del DOGV
:   11-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9378


Data del document
:   05-10-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 5 d'octubre de 2018, de la directora general d'Assistència Sanitària, per la qual s'adjudica una beca vacant per a la realització de pràctiques professionals en la Direcció General d'Assistència Sanitària, Servei de Gestió de les Drogodependències i altres Trastorns Addictius, després de la renúncia de la persona que ha sigut beneficiària d'aquesta, d'acord amb l'ordre establit en la borsa de reserva prioritzada constituïda per mitjà de la Resolució de 21 de setembre de 2018. [2018/9378]  
Considerant que l'Ordre 1/2017, de 16 de gener, de la Conselleria de Sanitat Universal i Salut Pública (DOGV 7965, 25.01.2017), estableix les bases reguladores de concessió de beques per a la realització de pràctiques professionals en la Direcció General d'Assistència Sanitària, en les dependències de la Conselleria de Sanitat Universal i Salut Pública.  
Considerant que per la Resolució de 21 de maig de 2018, de la Conselleria de Sanitat Universal i Salut Pública, es convoquen tres beques per a la realització de pràctiques professionals en la Direcció General d'Assistència Sanitària, Servei de Gestió de les Drogodependències i altres Trastorns Addictius, a càrrec de l'aplicació pressupostària 36.15.31.7706.287.24.7 de la Direcció General d'Assistència Sanitària, línia de subvenció S7477 dels pressupostos de la Generalitat Valenciana per a l'exercici 2018.  
Considerant que mitjançant Resolució de 21 setembre de 2018 (DOGV 8395, 02.10.2018) de la directora general d'Assistència Sanitària, es va adjudicar una beca a Anna Cabrera Colonques. En la mateixa resolució, es va establir una borsa de reserva prioritzada en funció de la puntuació obtinguda.  
Vist l'escrit pel qual renuncia la becària Anna Cabrera Colonques amb efectes des de l'1 d'octubre de 2018, per tant sense incorporar-se, ni acceptar la beca concedida, resolc:  
  
Primer  
Considerar finalitzada l'adjudicació de la beca per a la realització de pràctiques professionals en la Direcció General d'Assistència Sanitària, d'Anna Cabrera Colonques, amb data d'1 d'octubre de 2018, sense incorporar-se, ni acceptar la beca concedida.  
  
Segon  
Adjudicar la beca per a la realització de pràctiques professionals en la Direcció General d'Assistència Sanitària, Servei de Gestió de les Drogodependències i altres Trastorns Addictius, que ha quedat vacant, després d'haver renunciat a aquesta la primera persona de la borsa, a Rafael Molina Balaguer, pel període comprés entre el 15 d'octubre de 2018 i el 30 de setembre de 2019, ambdós inclosos.  
Pel que haurà de reajustar-se el crèdit d'acord amb el següent quadre:  
  
2018 2019 Total  
8.746,37 - 27.625,32 - 36.371,69  
  
  
  
D'acord amb el que estableix la Resolució de 21 de setembre de 2018, la beca concedida és de 1.023,16 euros bruts mensuals, subjectes a les retencions que siguen procedents legalment i finançades a càrrec dels pressupostos generals per a l'any 2018, de l'aplicació pressupostària 67.88.38.3558.108.04.7 i la línia de subvenció S7477000. Aquesta beca podrà prorrogar-se d'acord amb el que preveu la base tercera de l'ordre de convocatòria.  
  
Contra la present resolució, que no posa fi a la via administrativa, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, podrà interposar-se recurs d'alçada davant el secretari autonòmic de Salut Pública i del Sistema Sanitari Públic, en el termini d'un mes a comptar des de l'endemà a la publicació de la present resolució en el Diari Oficial de la Generalitat Valenciana, sense perjudici que puguen interposar qualsevol altre que estimen pertinent.  
  
València, 5 d'octubre de 2018.- La directora general d'Assistència Sanitària: María Amparo García Layunta.